MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR.392
     Consiliul Local al Municipiului Craiova, întrunit în şedinţa ordinară din data de 30.09.2009;

     Având in vedere raportul nr.114984/2009 întocmit de Serviciul Imagine, Relaţii Internaţionale, Redacţie Ziar, Purtător de Cuvânt, prin care se propune conferirea titlului “Cetăţean de Onoare” al municipiului Craiova, domnului Cicerone Aristotel Traian Amilcar IONIŢOIU şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009;

      În conformitate cu art.36 alin.8, art.45 alin.1 şi art.61 alin.2 din Legea  nr.215/2001, republicată, privind administraţia publică locală; 

                                           HOTĂRĂŞTE:

 Art.unic  - Se conferă  titlul "Cetăţean de Onoare" al Municipiului Craiova,

domnului Cicerone Aristotel Traian Amilcar IONIŢOIU – în semn de recunoştinţă pentru curajul de a fi luptat deschis şi direct împotriva regimului comunist, pentru curajul de a crede în forţa adevărului, pentru chinurile îndurate în închisorile comuniste din România.

